# Euskal Irrati Telebista

Euskal Irrati Telebista (EiTB) en català Radiotelevisió Basca és un ens públic creat pel govern basc el 1982 per a la producció i emissió de ràdio i televisió amb l'objectiu de normalitzar l'èuscar, forma part de la FORTA.

## Empreses i canals del grup

* EiTB, que engloba els serveis comuns de tot el grup. El centre emissor es troba al municipi de Iurreta (Biscaia), tot i que properament es traslladarà a Bilbao. Compta també amb un centre de producció de programes en el barri donostiarra de Miramon-Zorroaga (Guipúscoa).
* ETB, Euskal Telebista, en català Televisió Basca, és l'empresa de producció i emissió de televisió. Al centre de Miraón des d'on s'emeten 6 cadenes, ETB 1 (en euskera en SD), ETB 1 HD (en euskera en HD), ETB 2 (íntegrament en castellà en SD), ETB 2 HD (íntegrament en castellà en HD), ETB 3 (canal infantil en euskera), ETB Basque (per a tot el món amb continguts en basc i castellà que rebé el nom de Canal Vasco) i el de contribució a Euskaltel Betizu (infantil). Té corresponsalies a Bilbao, Vitòria, Sant Sebastià, Baiona, Pamplona, Barcelona, Madrid, Nova York, Orient Mitjà i Brussel·les.
* Radio Euskadi, és l'emissora de ràdio convencional íntegrament en castellà amb seu a Bilbao.
* Euskadi Irratia, ràdio convencional en euskera, amb seu a Sant Sebastià.
* Euskadi Gaztea (e-gaztea), radiofòrmula musical en euskera amb seu a Sant Sebastià.
* EITB Irratia: ràdio especialitzada en música i cultura (parcialment en euskera).
* Radio Vitoria, amb seu a Vitòria, emissora adquirida pel govern basc per forjar el grup EiTB. La seva emissió és tota en castellà per a Àlaba.
* EITBNET, creada el 2004 destinada a la difusió de continguts a internet i creació i manteniment de pàgines web. La seva seu és al Parc Tecnològic de Zamudio.

## Història

El 14 de juliol de 2020, el Govern Basc va aprovar un canvi de l'estructura societària del grup Euskal Irrati Telebista on es mantenia l'Ens Públic EITB i es fusionaven totes les altres empreses (Eusko Irratia, Ràdio Vitòria, Euskal Telebista i EITBNET) , en una única societat que passa a denominar-se EITB Media.

## Referències

* ↑ Larrañaga Zubizarreta, José. Convergencia mediática en Euskal Irrati Telebista (EITB). Servicio de Publicaciones, 2012, p. 4. ISBN 978-84-9860-703-1.
* ↑ Guimerá i Orts, Josep Àngel «Políticas de TDT y configuración del mapa televisivo autonómico digital en la Comunidad Autónoma Vasca (2002-2007)» (en castellà). ZER: Revista de Estudios de Comunicación = Komunikazio Ikasketen Aldizkaria, 16, 31, 2011. DOI: 10.1387/zer.4819. ISSN: 1989-631X.
* ↑ Larrondo Ureta, Ainara «El avance de las televisiones públicas autonómicas en el escenario convergente: análisis de experiencias periodísticas transmedia en EITB y CCMA.». Comunicación y sociedad = Communication & Society, 29, 4 (Special Issue), 2016, pàg. 107–120. ISSN: 0214-0039.
* ↑ Mendieta Bartolomé, Ana María. Los retos de la televisión pública en España ante el Mercado Único Digital Europeo: el caso del Ente Público Radio Televisión Vasca (EiTB). Localcom, 2021, p. 3.
* ↑ Larrondo, Ainara; Larraí±aga-Zubizarreta, José; Meso, Koldobika; Agirreazkuenaga, Irati «Convergencia de medios y redacciones: el caso de la Radio Televisión Pública Vasca (EITB)» (en castellà). Profesional de la información / Information Professional, 21, 4, 26-07-2012, pàg. 347–353. DOI: 10.3145/epi.2012.jul.03. ISSN: 1699-2407.

## Enllaços externs

* Euskal Irrati Telebista (basc) (anglès) (castellà) (francès)
* EiTB24 (basc) (anglès) (castellà)